הצהרת תמיכה במאבק האסירים הפלסטינים

הארגון האנרכיסטי-קומוניסטי "אחדות" תומך במאבק האסירים הפלסטיניים ובהתקוממות הרחוב הפלסטיני נגד משטר הכיבוש, וקורא לשחרור כל האסירים הפוליטיים הפלסטינים.

"אחדות" תומך בהתנגדות ישירה לכוחות הכיבוש והאימפריאליזם וכוחות הריאקציה הערבית – משטר הכיבוש הישראלי, הפת"ח והחמאס – וקורא להפלת שלטון הדיכוי וההון ולהקמתה של פדרציה סוציאליסטית וחירותנית בפלסטין-ישראל ובמזרח התיכון. האליטות הפלסטיניות אינן מעוניינות בפתרון עבור המוני המנושלים והמדוכאים הפלסטינים. משטרי הריאקציה הערבית משתמשים במאבק הפלסטיני כעלה תאנה לשלטונם המעמדי והמדיני. כל מאבק אשר יחליף משטר דיכוי אחד במשנהו, לא יהיה יותר ממקסם שווא ואשליה, ולא יביא פתרון לעובדים ולעמלים במזרח התיכון. הפתרון היחיד עבור העובדים והמדוכאים, הערבים והיהודים גם יחד – סוף לשלטון הכיבוש והקפיטליזם, וכינונה מחדש של החברה על גבי פסים חירותניים ושיתופיים – הקומוניזם הליברטרי.